钦定古今图书集成/明伦汇编/家范典/第001卷 > 《礼记》 > 《内则》
## 钦定古今图书集成/明伦汇编/家范典/第001卷 > 《礼记》 > 《内则》

“男不言内，女不言外。”非祭非丧，不相授器。“其相授则
女受以篚；其无篚，则皆坐奠之，而后取之。”

〈陈注〉男正位乎外，不当于外，而言内庭之事；“女正位乎内”，不当于内，而言梱外之事。惟丧祭二事，乃得以器相授受者，以祭为严肃之地，丧当急遽之时，乃无他嫌也。非此二者，则女必执篚，使授者置之

《篚》，中也，“皆坐” ，男女皆跪也。授者跪而置诸地，则受者亦跪而就地以取之也。

外内不共井，不共湢浴，不通寝席，不通乞假；男女不
通衣裳，内言不出，外言不入。男子入内，不啸不指。夜
行以烛，无烛则止。女子出门，必拥蔽其面；夜行以烛，
无烛则止。道路，男子由右，女子由左。

〈陈注〉湢，浴室也。“不啸不指”，谓声容有异，骇人视听也。旧读“啸”为“叱”，今详啸非家庭所发之声，宜其不可叱。或有当发者，如见非礼举动，安得不叱以警之乎？读如本字为是。